บาทเปิด32.77/78แข็งค่า
เงินบาทเช้านี้แข็งค่ามาที่ 32.77/78 จากแรงขายทำกำไร-BOE หั่นคาดการณ์ GDP
13 พ.ย. 2557

เงินบาทเช้านี้แข็งค่ามาที่ 32.77/78 จากแรงขายทำกำไร-BOE หั่นคาดการณ์ GDP
นักบริหารเงิน เปิดเผยว่า เงินบาทเปิดตลาดที่ระดับ 32.85/86 บาท/ดอลลาร์ จากเย็นวานนี้ที่ปิดตลาดอยู่ที่ระดับ 32.86/87 บาทดอลลาร์ ล่าสุดสุดเงินบาทแข็งค่าลงมาอยู่ที่ 32.77/78 บาท/ดอลลาร์จากแรงขายทำกำไรและผลจากธนาคารกลางอังกฤษ (BOE) ได้ปรับลดคาดการณ์การขยายตัวทางเศรษฐกิจของประเทศสำหรับปี 2558 มาอยู่ที่ 2.9% จากเดิมที่ประเมินไว้ 3.1%
"ปัจจัยสำคัญที่เกิดขึ้นเมื่อวานคืนธนาคารกลางของประเทศอังกฤษปรับลดคาดการณ์การขยายตัวทางเศรษฐกิจ ทำให้บอนด์ Break ด้านล่างเป็น Year Low เป็นจุดต่ำสุดของปี ซึ่งเงินในส่วนของอังกฤษอาจจะมาเข้าในประเทศเกิดใหม่และอาจจะเข้ามาลงทุนในฝั่งนี้เพื่อพักฐานช่วงสั้นๆก่อน" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 32.75-32.90 บาท/ดอลลาร์เช่นเดิม